als_Latn dik_Latn sag_Latn
Mbesa e ish-kryeministrit Sali Berisha, Dasara Malltezi ka reaguar pak ditë më parë përmes një shkrimi në rrjetin social Facebook, për ngjarjen që ndodhi në Francë ku u sulmua redaksia e gazetës satirike “Charlie Hebdo” dhe ku humbën jetën 17 persona. Ajo ka dashur të paralelizojë ngjarjen e Francës dhe problemet që ka liria e medias në Shqipëri.
“Meqë luftoni për lirinë e shtypit në Evropë, pse nuk keni menduar ndonjëherë për lirinë e shtypit ne Shqipëri? Pse nuk keni menduar sa njerëz të ulët janë ata që teksa sulmohen, marrin mediat në telefon me ulërima histerikesh duke iu hakërryer për lajme të vërteta mbi ta, ndërsa për shpifjen nuk ngre njeri zërin… nuk guxon njeri te flasë për diçka që nuk i pëlqen 'te fortit' sepse mer kërcënime, nga ato me banalet si telefonata të kalamajve të llastuar të prindërve me pushtet e deri te pushtetarëve vetë".
Në fund të shkrimit ajo ka dashur të sqarojë se postimi në fjalë nuk është postim për të debatuar, është thjesht diçka mbi të cilën duhet të reflektojmë të gjithë dhe të mësojmë të respektojmë lirinë e mendimit të të tjerëve. Sipas 18-vjeçares "Problemi duhet gjetur në fillim te vetja jo te media që ju 'nxorri të palarat'.
als_Latn als_Latn als_Latn